लॉन्ग-टर्म गोल्स को हासिल करना (Accomplishing Long-Term Goals) एक जोश जगाना (Building Enthusiasm) अपने काम का हिसाब रखना (Staying Accountable)
कभी-कभी, जब हमको पता ही नहीं होता, कि आखिर हम करना क्या चाहते हैं, ऐसे में खुद को प्रेरित करना मुश्किल हो जाता है। एक स्पष्ट, पूरा करने लायक आखिरी लक्ष्य बना लें, जिसे आप हासिल कर सकें।  उदाहरण के लिए, अगर आप स्कूल में हैं, तो आपका आखिरी लक्ष्य शायद किसी विशेष कॉलेज में एडमिशन पाना या फिर कोई खास इन्टरन्शिप पूरा करना हो सकता है। अगर आप अपनी खुद की कंपनी ब्नन चाहते हैं, तो तय करें कि ये किस तरह की कंपनी होगी। क्या आप प्रॉडक्ट बेचना चाहते हैं, दूसरे फर्म्स को कंसल्ट करना चाहते हैं या फिर कम्यूनिटी के लिए कोई सर्विस प्रोवाइड करना चाहते हैं? अपने लक्ष्यों के साथ स्पेसिफिक रहें। उदाहरण के लिए, अगर आप दुनियाभर की सैर करना चाहते हैं, तो आप पहले कहाँ जाना चाहेंगे? क्या आप बैकपैकिंग चाहेंगे या फिर एक क्रूज पर जाना चाहेंगे? क्या आप पूरी दुनिया को एक साथ देखना चाहेंगे या फिर आप इसे कई सारी ट्रिप्स में बांटना चाहेंगे? अपने लक्ष्यों को आपकी ज़िंदगी के दूसरे जरूरी पहलुओं को डिसट्रेक्ट मत करने दें। ध्यान रखें कि आपने इसे आपके लिए स्पष्ट कर लिया है कि आपके द्वारा बनाए हर एक लक्ष्य को पूरा करने में कितनी मेहनत लगने वाली है। जब आपको पता चल जाए कि आपको कहाँ पर रुकना है, फिर खुद को हासिल करने के लिए एक छोटा लक्ष्य या चुनौती दें। उन कदमों की सीरीज को लिख लें, जो आपको आपके लक्ष्य को पूरा करने में मदद करे। ये आपके लक्ष्यों में संभालने लायक बना देता है, जो आपको हर एक टास्क को पूरा करने में मदद करेगा।  उदाहरण के लिए, अगर आपका सपना अपना खुद का एक घर बनाने का है, तो आप पैसे बचाने के लिए छोटे लक्ष्य बना सकते हैं, अच्छा क्रेडिट बनाने और अपने पड़ोस में एक घर की तलाश करने जैसे लक्ष्य बना सकते हैं। अगर आप ऑनलाइन हाथ से बनी चीजों को बेचने के लिए अपनी जॉब छोड़ना चाहते हैं, तो आपको एक ऑनलाइन शॉप बनाना होगी, भरपूर इनवेंटरी तैयार करना होगी और अपनी चीजों का विज्ञापन करना होगा। अगर आप किसी ऐसे इंसान को जानते हैं, जिसने पहले लक्ष्य को पूरा किया है, तो उसके उदाहरण को फॉलो करने की कोशिश करें। आगे बढ़ने के लिए एक्सट्रा मोटिवेशन पाने के लिए उनकी कहानी का इस्तेमाल करें।  एक रोल मॉडल आपकी पहचान का कोई भी इंसान, जैसे कि आपका कोई फैमिली मेम्बर, बॉस, प्रोफेसर या मेंटोर भी हो सकता है। ये एक फेमस इंसान जैसे कि एक बिजनेस लीडर या साइंटिस्ट भी हो सकता है। अगर आप उन्हें पर्सनली जानते हैं, तो उनसे पूछें कि यहाँ तक पहुँचने के लिए उन्होने क्या किया। अगर वो एक फेमस इंसान हैं, तो उनके इंटरव्यू या बायोग्राफी को देखें शायद उससे आपको कोई रास्ता मिल जाए। आप चाहें तो आपके ऑफिस की दीवार पर एक पोस्टर लगा सकते हैं, उसे एक नोट की तरह अपने बाथरूम के आईने में चिपका सकते हैं या फिर फ्रिज के ऊपर एक नोट लगा सकते हैं। जहां भी आपको बढ़ते रहने में मदद करने वाले कोट्स नजर आएँ, उन प्रेरणादायी या पॉज़िटिव कोट्स को अपने आसपास लगा लें।  कोट को ऐसी किसी जगह पर रखें, जो आपके लक्ष्य से जुड़ी हो। जैसे अगर आप वजन कम करने का सोच रहे हैं, तो इसे अपने स्केल (वजन करने की मशीन) पर या बाथरूम के आईने पर लगाएँ। अगर आप ऑफिस के एक बड़े प्रोजेक्ट को पूरा करने के ऊपर काम कर रहे हैं, तो इसे अपनी ड्रॉअर में या अपने कंप्यूटर पर लगा लें। बुक्स, वेबसाइट्स और मोटिवेशनल वीडियोज में कोट्स की तलाश करें। आप ऑनलाइन एक पोस्टर खरीद सकते हैं या फिर पेपर और पेन से अपना खुद का भी तैयार कर सकते हैं। हर रोज कुछ मिनट के लिए, बैठें और अपने लक्ष्यों को हासिल करते हुए सोचें। सोचें कि आपने उसे बनाया, उस पर काम किया, हासिल किया या उसे पूरा कर लिया है। कुछ मिनट बीतने के बाद, आपको कैसा फील हुआ? अपने अगले कदम को शुरू करने के लिए इसी एनर्जी का यूज करें।  इसे जितना हो सके उतना स्पष्ट बनाने के लिए एक-एक डिटेल पर काम करें। आप कहाँ हैं? आप क्या कर रहे हैं? आपने क्या पहना है? आप कैसे दिख रहे हैं? आपके साथ में कौन है? एक विजन बोर्ड आप में आपके लक्ष्य तक पहुँचने की चाह जगा सकता है। अपने लक्ष्यों या सपनों की एक कोलाज पिक्चर बना लें। इसे किसी ऐसी जगह रख दें, जहां से ये आपको रोज नजर आए, जैसे कि आपका ऑफिस या आपके फ्रिज पर। ये हर रोज आपको थोड़ा प्रेरित कर सकेगी। कभी-कभी किसी काम या किसी प्रोजेक्ट को पूरा करने में मदद पाने के लिए हमें थोड़े से जोश की जरूरत पड़ती है। आपके लिए कोई काम करना क्यों जरूरी है, उस वजह को ज़ोर से बोलें या लिखकर रख लें। खुद को उस काम के पूरे होने के फायदे बताएं।  उदाहरण के लिए, आप ऐसा कुछ कह सकते हैं, “मैं फिट होना चाहता हूँ, इसलिए मैं अभी दौड़ लगाने जाने वाला हूँ” या “मुझे ये होमवर्क पूरा करना है, ताकि मुझे A मिले।” काम टालने के खतरों की भी खुद को याद दिलाएँ। खुद से कुछ इस तरह का वादा करें, जैसे “अगर मैं अभी इसे पूरा कर लेता हूँ, तो मैं आज जल्दी घर जा सकता हूँ” या “अगर मैं इस काम को खत्म कर लेता हूँ, तो इसके बाद मैं और कुछ मजेदार कर सकता हूँ।” इमेज या तस्वीरों के साथ में एक विजन बोर्ड तैयार करें, जो उन दर्शाता हो कि ज़िंदगी में आप क्या हासिल करना चाहते हैं। ये आपको हमेशा उस चीज के लिए एक रिमाइन्डर की तरह याद दिलाएगा, जिसकी आपको सच में परवाह है। आप चाहें तो कई घंटे काम कर सकते हैं, लेकिन अगर आप अपने काम को छोटे-छोटे भाग में बाँट लेंगे, तो फिर आपके लिए अपने काम को संभाल पाना आसान हो जाएगा। एक स्पीड बनाने के लिए पहले एक ऐसे आसान काम के साथ में शुरुआत करें, जिसे आप जल्दी खत्म कर सकें। उदाहरण के लिए, “मुझे पूरी मॉर्निंग काम करना है, ” ऐसा कहने की बजाय कहें, “मैं एक घंटे में इस रिपोर्ट को लिखने वाला हूँ, फिर मैं 11 बजे मीटिंग के लिए जाऊंगा और उसके बाद लंचटाइम होगा।” इन सेगमेंट्स और टास्क को एक प्लानर या कैलेंडर एप पर रख लें। अलग-अलग टास्क और टाइम ब्लॉक को मार्क करने के लिए अलग-अलग कलर का इस्तेमाल करें। इससे आपका पूरा दिन बंट जाएगा और आपके लिए उसे फेस करना आसान बन जाएगा। अगर आप टास्क या एक्टिविटी को लेकर घबराते रहेंगे, तो आपके लिए शुरुआत करना बहुत मुश्किल हो जाएगा। इस मामले में, उस टास्क को और भी मजेदार बनाने के लिए एक तरीका तलाश लें। आप चाहें तो इसमें और लोगों को भी शामिल कर सकते हैं या फिर खुद को एक नए तरीके से चैलेंज कर सकते हैं। चीजों को मिला लेना, उन्हें पूरा करने में आपकी मदद भी कर सकता है।  उदाहरण के लिए, अगर आप फिट तो होना चाहते हैं, लेकिन आपको जिम जाना जरा भी पसंद नहीं, तो फिर किकबॉक्सिंग, जुम्बा या बेरे (barre) जैसी एक एक्सरसाइज क्लास कर लें। अगर आप एग्जाम के लिए पढ़ रहे हैं, तो फिर किसी फ्रेंड के साथ में कॉम्प्टिशन करें। देखें कौन कितने सवालों का सही जवाब दे सकता है या फिर किसी प्रॉब्लम को जल्दी से सॉल्व कर सकता है। फिर चाहे ये कोई चोटी सी उपलब्धि ही क्यों न हो, अपनी पीठ थपथपाएँ। आप खुद को अपने काम से एक छोटा ब्रेक दे सकते हैं, खुद को स्नेक्स या कॉफी से ट्रीट दें, मसाज करा लें या फिर फ्रेंड्स के साथ में सेलिब्रेट करें। ये आपको अगले कदम के लिए एक्साइटेड और प्रेरित भी रखेगा। भले आपके लिए किसी भी डिसट्रेक्शन से बचना जरूरी है, लेकिन बहुत ज्यादा भी काम करने की वजह से आपके काम से कोई रिजल्ट मिलना बंद होने लग जाता है। अपने पूरे दिनभर के दौरान बीच-बीच में थोड़े ब्रेक्स शेड्यूल कर लें। वीकेंड पर आराम करने और खुद को रिफ्रेश करने के लिए वीकेंड पर भी लंबे ब्रेक्स लेने की पुष्टि कर लें।  उदाहरण के लिए, आप हर घंटे में बाथरूम जाने या फिर स्ट्रेच करने के लिए 5 मिनट का ब्रेक ले सकते हैं। इन ब्रेक्स को शेड्यूल कर लें, ताकि आपके पास में आगे करने लायक कुछ रहे। उदाहरण के लिए, आप खुद को बता सकते हैं, “अगर मैं इन रिपोर्ट्स को 2 बजे तक पूरा कर लेता हूँ, तो फिर उसके बाद मैं एक छोटे से ब्रेक पर जा सकता हूँ।” मल्टीटास्किंग से बचें और बार-बार ईमेल और अपने फोन को चेक करके डिसट्रेक्ट होने से बचें। इसकी वजह से केवल आपकी प्रॉडक्टिविटी को ही नुकसान पहुंचेगा। बात जब प्रेरणा देने की आती है, तब आप खुद ही अपने सबसे बुरे क्रिटिक या आलोचक बन सकते हैं। खुद को थोड़ा और आगे लेकर जाने के लिए, आपको खुद के लिए पॉज़िटिव अफर्मेशन या बढ़ावा देने की जरूरत पड़ेगी। याद रखें कि अगर आप अपना पूरा दिमाग इस काम में लगा देंगे, तो आप निश्चित रूप से उस टास्क को पूरा कर पाएंगे। अगर आप खुद को किसी टास्क के बारे में नेगेटिवली सोचता हुआ पाते हैं, तो खुद को एक पॉज़िटिव कमेन्ट के साथ में दोबारा उस काम के ऊपर गौर करने के लिए फोर्स करें। उदाहरण के लिए, अगर आप खुद को ऐसा सोचते पाते हैं, “मेरे पास में आज बहुत सारा काम है। मैं कभी फ्री नहीं हो पाऊँगा, ” तो इसकी जगह पर बोलें, “अगर मैं अभी काम शुरू कर देता हूँ, तो ये डैडलाइन से पहले पूरा हो जाएगा। ध्यान या हिसाब रखने वाला पार्टनर एक ऐसा इंसान होगा, जो समय-समय पर आपके साथ चेक कर सके और देख सके कि आप आपके लक्ष्य के लिए कैसे काम कर रहे हैं। एक फ्रेंड, एक मेंटोर या कलीग से पूछें, अगर वो आपका हिसाब रखने वाला फ्रेंड बन सके।  पहले से ही मीटिंग्स या फोन कॉल शेड्यूल कर लें, ताकि आपके पास में अपने लक्ष्य को पूरा करने के लिए एक पहले से तय डेट रहे। ये आपको किसी काम को डेट पर पूरा करने के लिए प्रेरित कर सकता है। फीडबैक के लिए अपने काम को अपने उस हिसाब रखने वाले पार्टनर तक भेज दें। उसे पूरी ईमानदारी दिखाने की और इसके फीडबैक के साथ में ईमानदार रहने की इजाजत दें। आपका हिसाब रखने वाला पार्टनर कभी-कभी आपको रिमाइंडर्स भी भेज सकता है, जैसे कि “तुम्हें याद है न कि तुम्हें इस प्रपोज़ल को इस हफ्ते के आखिर तक भेजना है” या “क्या तुमने फंडिंग के लिए अप्लाई कर दिया है?” लिस्ट को ऐसी किसी जगह पर रखें, जहां से ये आपको दिखते रहे, जैसे अपनी डेस्क या कंप्यूटर मॉनिटर पर। जब आप किसी टास्क को पूरा करें, उसे लिस्ट में क्रॉस कर दें। इससे आपको थोड़ी सी प्रेरणा मिलेगी। जब आप सब-कुछ पूरा कर लेते हैं, फिर आपको एक तरह की संतुष्टि का अहसास मिलेगा, जो आपको आपके अपने अगले प्रोजेक्ट के ऊपर काम करने के लिए तैयार करेगा।  आपके फोन में Apple Reminders, Microsoft To-Do, और Google Tasks जैसे कई सारे टू-डू लिस्ट एप्स हैं। आप खुद को ट्रेक पर रखने के लिए रिमाइंडर्स सेट कर सकते हैं। एक दिन की हर एक चीज को पूरा करने के लिए एक डेली लिस्ट का यूज करें। बड़े प्रोजेक्ट के लिए, एक अलग लिस्ट का यूज करके, उसमें अपने शॉर्ट-टर्म या लॉन्ग-टर्म गोल्स को मार्क कर दें। एक ग्रुप आपको ट्रेक पर रहने में मदद कर सकता है, साथ में आगे बढ़ने के लिए आपको सपोर्ट, फीडबैक और तारीफ भी दे सकता है। ऑनलाइन सोशल मीडिया के जरिए ऐसे ग्रुप्स की तलाश करें या फिर आपकी लोकल कम्यूनिटी सेंटर, लाइब्रेरी या टाउन हॉल में चेक करें।  फिर चाहे आप एक नॉवेल लिख रहे हैं या फिर थीसिस पर काम कर रहे हैं, अपने एरिया के लोकल राइटिंग ग्रुप को चेक करेब। यूनिवर्सिटीज़, कॉफी शॉप या बुकस्टोर्स में इनके लिए तलाश करें। दौड़ना, हाइकिंग या फिर दूसरे एक्सरसाइज ग्रुप्स लोगों से मिलने के साथ ही अपने फिटनेस गोल में सबसे आगे बने रहने के अच्छे तरीके हैं। स्टडी ग्रुप्स क्लास मटेरियल सीखने में आपकी मदद कर सकते हैं, आपका क्लासमेट किसी मुश्किल टॉपिक को समझने में आपकी मदद कर सकता है और साथ ही एक-साथ मिलकर पढ़ाई को और भी मजेदार बना सकता है। अगर आप कोई नई स्किल सीखना चाहते हैं, तो एक क्लास जॉइन कर लें। क्लास में मौजूद दूसरे लोग आपको प्रेरित रहने में मदद कर सकते हैं, साथ में आप एक-साथ मिलकर अच्छे से भी सीखेंगे। एक ऐसा शेड्यूल बनाएँ, जो आपके लिए काम करता हो, लेकिन इसे हर रोज नियमित रखने की कोशिश करें। हर दिन एक ही समय पर एक ही तरह की एक्टिविटी करने की कोशिश करें। अगर आप किसी टास्क को करने लायक महसूस नहीं कर रहे हैं, तो एक रूटीन उसे हासिल करने के लिए अपने मन में एक सही भावना बनाने में मदद कर सकता है।  उदाहरण के लिए, अगर आप आपकी खुद की वेबसाइट बना रहे हैं, तो आप दोपहर में एक घंटा उसकी कोडिंग करने में बिता सकते हैं। दिन के उस समय की तलाश करें, जो आपके लिए सबसे अच्छी तरह से काम करे। उदाहरण के लिए, अगर आप ज़्यादातर काम को सुबह पूरा कर लेते हैं, तो अपने सबसे मुश्किल काम को सुबह के लिए शेड्यूल करें। आपके रूटीन में चाहे जो भी, आपको वो करना ही है, फिर चाहे आप उस टाइम पर कैसा भी फील क्यों न कर रहे हों। फिर चाहे आपका मूड ठीक न भी हो, फिर भी आपको आपके शेड्यूल के साथ में ट्रेक पर रहने की कोशिश करना चाहिए। पहले से ही आपके सामने आने वाली परेशानियों और दिक्कतों के बारे में प्लान कर लें। इससे आप उन्हें अपने रास्ते में आने देने की बजाय, आप पहले ही उनसे निपटने के लिए तैयार हो जाएंगे।  अगर आपको किसी प्रोजेक्ट में नेगेटिव फीडबैक मिलता है, तो शायद आप हताश महसूस कर सकते हैं। एक ऐसी एक्टिविटी की तलाश करें, जो आपको शांत कर सके। उदाहरण के लिए, आप एक वॉक पर जा सकते हैं, पेपर पर डूडल कर सकते हैं या फिर अपने करीबियों को फोन कर सकते हैं। अगर आपका कम्यूटर अक्सर रुक जाता है और आपको रिपोर्ट लिखना पड़ती है, तो आईटी या एक कंप्यूटर स्टोर के नंबर को अपने पास में रखें। पता करें कि आप कहाँ से लैपटाप रेंट पर ले सकते हैं या फिर किस लाइब्रेरी में पब्लिक कम्यूटर का यूज कर सकते हैं। अगर कंप्यूटर रुक जाता या टूट जाता है, तो फिर आप इसके लिए पहले से तैयार रहेंगे।
अपने लिए एक विशेष, स्पष्ट आखिरी लक्ष्य तैयार रखें: अपने लक्ष्यों को छोटे-छोटे लक्ष्यों में तोड़ लें: एक ऐसे रोल मॉडल की तलाश करें, जिसने पहले लक्ष्य हासिल किया है: नजर आने वाली जगह में कुछ मोटिवेशनल कोट्स पोस्ट करें: अपने लक्ष्यों या सपनों को सोचें: खुद को याद कराएं कि आखिर क्यों आप कोई काम करना चाहते हैं: अपने काम को छोटे-छोटे भाग में तोड़ लें: अपनी एक्टिविटी को मजेदार बनाएँ: किसी काम के पूरे होने के बाद खुद को एक रिवार्ड देने का वादा करें: एकदम से थकने से बचने के लिए खुद को बीच-बीच में ब्रेक देते रहें: खुद से कहें कि आप कुछ भी हासिल कर सकते हैं: एक ध्यान रखने वाले पार्टनर की तलाश करें: अपने लिए टास्क्स की एक लिस्ट तैयार कर लें: एक ऐसे वर्किंग ग्रुप को जॉइन कर लें, जो भी आप ही की तरह एक्टिविटी के ऊपर फोकस करता हो: अपने लिए एक रूटीन बनाएँ: समय से पहले ही तय कर लें, कि आप असफलताओं से किस तरह से निपटने वाले हैं:
https://www.wikihow.com/Motivate-Yourself https://www.wikihow.com/Motivate-Yourself https://www.wikihow.com/Motivate-Yourself
Accomplishing Long-Term Goals Building Enthusiasm Staying Accountable